**JUDEŢUL SATU MARE**

**CONSILIUL JUDEŢEAN**

## SERVICIUL MANAGEMENTUL RESURSELOR UMANE

Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_2025

**RAPORT DE SPECIALITATE**

**privind desemnarea de către Consiliul Judeţean Satu Mare a reprezentantului asiguraţilor**

**în Adunarea Reprezentanţilor din cadrul Casei Naţionale de Asigurări de Sănătate**

luând în considerare Hotărârea Consiliului Judeţean Satu Mare nr. 121/2020 privind desemnarea de către Consiliul Judeţean Satu Mare a reprezentantului asiguraților în Adunarea Reprezentanților din cadrul Casei Naționale de Asigurări de Sănătate, prin care a fost desemnat reprezentantul asiguraților în Adunarea Reprezentanților din cadrul Casei Naționale de Asigurări de Sănătate pe o perioadă de 4 ani,

în conformitate cu prevederile:

* Art. 282 alin. (1) lit. a) și art. 283 alin. (1) lit. a) din Legea nr.95/2006 privind reforma în domeniul sănătăţii, republicată, cu modificările şi completările ulterioare, care precizează:

*,, ART. 282 alin. (1) CNAS are următoarele organe de conducere:* ***a) Adunarea reprezentanților****;(…)*

*ART. 283 alin. (1) Adunarea reprezentanților se constituie* ***pe o perioadă de 4 ani*** *și cuprinde: a)* ***reprezentanţi ai asiguraţilor delegaţi de consiliile judeţene*** *şi de Consiliul General al Municipiului Bucureşti,* ***în număr de unu pentru fiecare judeţ*** *şi doi pentru municipiul Bucureşti(…)..”*

este necesară desemnarea unui reprezentant al asiguraților al Consiliului Judeţean Satu Mare în Adunarea Reprezentanţilor din cadrul Casei Naţionale de Asigurări de Sănătate.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind desemnarea de către Consiliul Judeţean Satu Mare**

**a reprezentantului asiguraţilor în Adunarea Reprezentanţilor din cadrul**

**Casei Naţionale de Asigurări de Sănătate**

**ŞEF SERVICIU VIZAT JURIDIC,**

Bîja Tania Bodó Nicoleta

Red/Tehn. T.T.C. 5 ex.